Alanus, Dei gratia Autissiodorensis episcopus, venerabili fratri Rainaldo, priori de Charitate et fratribus ibidem sub patrocinio sanctæ Dei genitricis Mariæ degentibus, salutem in domino et benedictionem. Omni studio tranquillitatis vestræ et pacis curam gerentes, nec minus futuris quam presentibus providentes opportune in nulloque dilectionem vestram cujusquam violonta exactio perturbare et inquietare presumat, in quantum (domino miserante) valemus, tam vos quam vestros presentis decreti authoritate munire curamus. Confirmamus igitur vobis quæcunque de beneficio nostro, hoc est, ecclesia Sancti Stephani Autissiodorensis, temporibus predecessorum nostrorum, ecclesiam vestram adeptam fuisse et possidere tempus nostræ ordinationis invenit. Ecclesias videlicet cum appenditiis suis quæ in nostra parrochia existunt, seu terras, seu decimas ecclesiarum, ut omnia firma et intemerata vobis vestrisque successoribus in æternum permaneant. Similiter et illas ecclesias quas nostro tempore, Domino inspirante, vobis per nos dari contigit; et quoniam tam gloriosæ virginis amore rapimur, cui vos attentius deservire vovistis, superaddimus ut ecclesiarum decimas, de jure similiter Sancti Stephani, quas licet injuste laïci tenent, ab ipsis vobis relinqui contigerit, nostræ donationis assensus vobis non desit, quatenus cum reliquis quas possidetis, liceat vobis in pace possidere. Ecclesiarum vero nomina quibus vos investitos reperimus, hæc sunt: apud Bonniacum, Sancti Petri et Sancti Aniani. Apud donnam Mariam, Sanctæ Mariæ et Sancti Amatoris Apud Balbiniacum, Sancti Stephani. Apud Septem Fontes, Sancti Petri. Apud Conam, Sancti Aniani. Apud Poliacum, Sancti Petri. Apud Mevam, Sancti Juliani. Apud Beluciacum Sancti Martini. Apud Narciacum Sancti Marcelli. Apud Varennam Sancti Martini. Juxta Varennam Sancti Sylvani. Apud Domnumpetrum, Sancti Petri. Apud Murliacum Sancti Martini. In bosco Britanniæ, Sancti Vincentii. Apud Castrum novum Sancti Symphoriani. Apud Suliacum Sancti Symphoriani. Juxta Suliacum apud Virgultam Sancti Germani et Sancti Aniani. Apud Manniacum Sancti Petri. Apud Aonam Sanctæ Mariæ. Apud Colongias super Ioniam Sanctæ Mariæ. Apud Parrer Sanctæ Mariæ. Apud Nanvinam Sancti Symeonis. Apud Aliniacum Sancti Saturnini. Apud Festiniacum, Sancti Cyrici. Apud Cren, Sancti Stephani. Ecclesiam de Vi Sancti Stephani. Apud Megnas Sancti Martini. Apud Cellam Sancti Juliani. Apud Rocam fortem. Item decimam de Lorento quæ tempore episcopatus nostri vobis, me concedente, donata est, jure perpetuo vobis confirmo possidendam.